armvectores/hy_wikipedia_2023 huggingface dataset:
Ֆինլանդիայի տնտեսություն

Ֆինլանդիայի տնտեսությունը բարձր է զարգացած։


== Ընդհանուր տեղեկություններ ==
Ֆինլանդիան զբաղեցնում է 15-րդ տեղը մեկ շնչի հաշվով նոմինալ ՀՆԱ-ով և 21-րդ տեղը մեկ շնչի հաշվով (ԳՀ) ՀՆԱ-ով՝ $36.723։ ՀՆԱ-ն 2012-ին կազմել է $247,2 միլիարդ։ Երկրի ՀՆԱ-ի 62,8%-ը տալիս է սպասարկման ոլորտը, արդյունաբերության բաժինը 29,1% է, գյուղատնտեսությանը՝2,6%։ Սպասարկման ոլորտում զբաղված է բնակչության 77,2%-ը, արդյունաբերության մեջ՝ 18,3%-ը, գյուղատնտեսության մեջ՝ 4,5%։ Գործազրկությունը 7,3 % է, միջին ամսական աշխատավարձը՝ 4675 ԱՄՆ դոլար։
Ըստ Doing Business-ի Ֆինլանդիան զբաղեցնում է 11-րդ տեղն աշխարհում։ Ներմուծումը փոքր-ինչ գերազանցում է արտահանումը  (այսինքն արտաքին առևտրի հաշվեկշիռը բացասական է)։ Արտահանումը  կազմել է 78,83 միլիարդ ԱՄՆ դոլար։
Արտահանում է էլեկտրատեխնիկա, մեքենասարքավորումներ, տրանսպորտային միջոցներ, թուղթ, քիմիկատներ, մետաղներ։
Արտահանման մեջ գլխավոր առևտրային գործընկերները հետևյալ երկրներն են.

 Շվեդիա 11.1%
 Ռուսաստան 9.9%
 Գերմանիա 9.4%
 Նիդերլանդներ 6.4%
 ԱՄՆ 6.1%
 ՄԹ 5.1%
 Չինաստան 4.6%Ներմուծումը կազմել է 80,34 միլիարդ ԱՄՆ դոլար։ Ներմուծվող հիմնական ապրանքներն են սննդամթերքը, մետաղները, նավթը և նավթամթերքը, տեքստիլ արտադրանքը, մեքենասարքավորումները։
Ներմուծման մեջ գլխավոր առևտրային գործընկերները հետևյալ երկրներն են.

 Ռուսաստան 17.8%
 Շվեդիա 14.8%
 Գերմանիա 13.9%
 Նիդերլանդներ 8.0%
 Չինաստան 4.4%Պետական պարտքը կազմում է ՀՆԱ-ի 53.5%-ը։ Կրեդիտային վարկանիշը բոլոր լավագույն վարկանշային կազմակերպությունների տվյալներով ամենաբարձրն է, հեռանկարը՝ կայուն է։ Ֆինլանդիայի տնտեսության ամենազարգացած ճյուղը սպասարկման ոլորտն է.


== Սպասարկման ոլորտը ==
Սպասարկման ոլորտում հատկապես բարձր են զարգացած գիտությունը և առողջապահությունը։ Զարգացած են նաև առևտուրը, կրթությունը (անգրագիտությունը 0.0% է), սպորտը։


== Արդյունաբերությունը ==
Արդյունաբերությունը բարձր է զարգացած։ Հատկապես զարգացած են մեքենաշինությունը, մետաղաձուլությունը, նավաշինությունը, անտառային արդյունաբերությունը։


== Գյուղատնտեսությունը ==
Ֆինլանդիայի գյուղատնտեսության առաջատար ճյուղը մսակաթնատու խոշոր եղջերավոր անասնապահությունն է։ Ֆինլանդիան կարագով, պանրով, յուղով, կաթով և մսով աշխարհում զբաղեցնում է առաջատար հորիզոնականներ։


== Արտաքին հղումներ ==
Таблица ВВП Финляндии с 1975 по 2009  Центра статистики (Tilastokeskus) կայքում
Бизнес и инновации на официальном сайте Министерства иностранных дел Финляндии
Крупнейшие производители товаров в Финляндии
Финская деревообрабатывающая промышленность под угрозой вымирания
Միզանսցեն

Միզանսցեն, բեմավիճակ (ֆր.՝ mise en scene - տեղ բեմում), դրամատիկական երկի որևէ իրադրության տեսանելի իրականացումը բեմական տարածության մեջ դերասանի գրաված դիրքով։ Միզանսցեն է կոչվում նաև բեմական տեղադրումների և անցումների ամբողջ գումարը՝ զուտ արտաքին իմաստով։ Միզանսցենի զարգացման ժամանակ առաջանում է ձևի և բովանդակության բարդ դիալեկտիկական փոխազդեցություն՝ ներքին բնույթի հակամարտության արտահայտումը, փոխադարձ կապը, գաղափարը, բեմական խաղի տրամաբանությունը, կատարման արտաքին տեսողական պատկերը։ Այս ճիշտ միզանսցենի կառուցումը կարևոր է ինչպես բեմում գործող շատ դերասանների, այնպես էլ մեկ մարդու դեպքում։
Տորտու

Տորտու, ավելի վաղ Տորտուգա, ֆր.՝ Île de la Tortue, իսպ.՝ Isla Tortuga - «կղզի կրիա»), ժայռապատ կղզի Կարիբյան ծովում։


== Ստուգաբանություն ==
Տորտուգա կղզին հայտնաբերած եվրոպացիները եղել են իսպանացիները, ովքեր այնտեղ հասել են 1492 թվականին՝ Քրիստափոր Կոլումբոսի առաջին արշավանքի ժամանակ։ 1492 թվականի դեկտեմբերի 6-ին իսպանացիների երեք նավերն անցնում էին Կուբայն ու Հայիթին բաժանող նեղուցով։ Առավոտյան մառախուղի մեջ Կոլումբոսը տեսնում է կղզու ուրվագիծը, որ նրան հիշեցնում է կրիայի հսկայական պատյան, և նա կղզին կոչում է Տորտուգա։
XVII դարում այն եղել է ծովահենության խոշորագույն կենտրոնը Կարիբյան ծովում։


== Պատմություն ==
Սկզբում կղզին ծառայել է որպես ապաստարան որսորդների և ծովահեների համար։ 1605 թվականին իսպանական կառավարությունը թողնում է արևմտյան Էսպանյոլը, բայց գաղութային ոստիկանությունը շարունակում է հարձակվել որսորդների վրա։ Հյուսիսից կղզին անմատչելի էր լեռների շնորհիվ․ այնտեղ հասնելու ամենահարմար ձևը հարավային կողմում գտնվող նավահանգիստն էր։ Այդ պատճառով էլ Տորտուգան ծառայում էր որպես ծովահերի համար հուսալի ապաստարան։ 1620-ական թվականներին որսորդները նավահանգստին մոտ հիմնեցին փոքրիկ բնակավայր։


== Ծանոթագրություններ ==
Փիտարեթի վանք

Փիտարեթի վանք (վրաց.՝ ფიტარეთის მონასტერი), XIII դարի գործող վանական համալիր Վրաստանի Քվեմո Քարթլի մարզի Թեթրիծղարոյի շրջանում։ Գտնվում է Քռի վտակ Խրամի կիրճում, Թեթրիծղարո քաղաքից 12 կիլոմետր դեպի հարավ-արևմուտք, երկրի մայրաքաղաք Թբիլիսիից մոտավորապես 100 կիլոմետր հեռավորության վրա։ Պատկանում է վրացական ուղղափառ եկեղեցու Բոլնիսի թեմին։ Վանքում պահվում է XVII դարի Ավետարան, որը գրչագրել է Բեդիսմծերլիշվիլին։


== Պատմություն ==
Վանքը կառուցվել է 1213—1222 թվականներին՝ վրաց թագավոր Գիորգի Լաշայի օրոք։ Գիորգի Լաշան՝ Կաչաբիձե-Բարաթաշվիլիների իշխանական տոհմի նախահայրերից մեկը, սկզբում կառուցել է Սրբասուրբ Աստվածամոր ծննդյան եկեղեցին։ Վանքը եղել է Կաչիբաձե-Բարաթաշվիլիների իշխանական տոհմի սեփականությունն ու հանգստարանը (1536 թվականից փոխանցվել է նրանց տոհմական մի ճյուղը հանդիսացող Օրբելիշվիլիներին (Օրբելիանիներին)։
Խորեզմցիների ու մոնղոլների արշավանքներից վանքը մասամբ ավերվել է, XIV դարի առաջին կեսին՝ վրաց Գիորգի V թագավորի օրոք, վերականգնվել։ XVII դարում Ղափլան Բարաթաշվիլու ջանքերով վանքը նորոգվել ու նորացվել է. կառուցվել են զանգակատունը, պարիսպները, մառանը (թվագրվում է 1696-ով), հանգստարանը, տնտեսական շինություններ։ 
1750 թվականին վանքը ենթարկվել է լեզգիների հարձակմանը, մեծապես վնասվել և 1752 թվականին փակվել։ Հետագայում Փիտարեթի գյուղում բնակություն են հաստատել օսերը, որոնք էլ սկսել են օգտագործել վանքը։ Պաշտամունքային այս կառույցը վնասվել է նաև 1988 թվականի երկրաշարժից. վնասվել են Սրբասուրբ Աստվածամոր ծննդյան եկեղեցու գմբեթն ու ծածկերը։
1990-ական թվականներին օսերը լքել են Փիտարեթի գյուղը՝ հիմնականում տեղափոխվելով Հյուսիսային Օսեթիա։ 
1990-ական թվականների վերջերին վանքը վերականգնվել է, դեկտեմբերի 4-ին վեստին օծվել, դասվել գործողների շարքին։
Մի ժամանակ եկեղեցու ներսն ամբողջությամբ զարդարված է եղել որմնանկարներով, որոնցից միայն պատառիկներ են տեղ-տեղ պահպանվել։
Վանքի գլխավոր կառույցը՝ Սրբասուրբ Աստվածամոր ծննդյան եկեղեցին, հունական խաչի տեսք ունեցող հատակագծով, գմբեթավոր շինություն է։ Ունի 15 մետր երկարություն, 13 մետր լայնություն, 23 մետր բարձրություն։


== Պատկերասրահ ==

		
		
		
		


== Ծանոթագրություններ ==


== Գրականություն ==
Zakaraia, P. (1990), ქართული ხუროთმოძღვრება XI-XVIII სს. (11-18-րդ դարերի վրացական ճարտարապետությունը). Tbilisi: pp. 96–113.


== Արտաքին հղումներ ==
Pitareti, Monument.ge. Retrieved on 2008-07-11.
Pitareti monastery. Parliament of Georgia. Retrieved on 2008-07-11.
Օդաի (այլ կիրառումներ)

Օդաի, կարող է վերաբերել՝

Օդաի - գյուղ, Ուկրաինայի Վիննիցայի մարզի Կռիժոպոլի շրջանում
Օդաի - գյուղ, Ուկրաինայի Վիննիցայի մարզի Տուլչինի շրջանում
Դոլչեաքուա

Դոլչեաքուա  (իտալերեն՝ Dolceacqua), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 2030 մարդ (2008)։ Բնակչության խտությունը՝ 100 մարդ/կմ²։ Տարածքը կազմում է 20 կմ²։ Փոստային ինդեքս՝ 18035։ Հեռախոսային կոդ՝ 0184։


== Ժողովրդագրություն ==


== Կոմունայի ադմինիստրացիան ==
Հեռախոսահամար՝ 0184 206444
Էլեկտրոնային հասցեն՝ comune@dolceacqua.it
Պաշտոնական կայք՝ http://www.dolceacqua.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հուսեյն Ջավիդի տուն-թանգարան և հուշահամալիր (Նախիջևան)

Հուսեյն Ջավիդի տուն-թանգարան և հուշահամալիր (ադրբ.՝ Hüseyn Cavidin ev-muzeyi və xatirə kompleksi), Նախիջևան քաղաքում գտնվող թանգարան, որտեղ ծնվել է ադրբեջանցի բանաստեղծ և դրամատուրգ Հուսեյն Ջավիդը։


== Պատմություն ==
Տուն-թանգարանը ստեղծվել է  Ադրբեջանի կառավարության 1981 թվականի հուլիսի 21-ին «Հուսեյն Ջավիդի ծննդյան 100-ամյակի մասին» հրամանագրով։ Թանգարանի բացումը տեղի ունեցավ 1984 թվականի հունիսի 9-ին։ Թանգարանը երկար ժամանակ գործել  է «Հուսեյն Ջավիդ տուն-թանգարան» անվան տակ։ 2015 թվականին թանգարանի անունը վերանվանվեց «Հուսեյն Ջավիդի տուն-թանգարան և հուշահամալիր»։


== Ցուցահանդես ==
Թանգարանի հիմնադրամում հավաքվել է 9200 ցուցանմուշ։ Նրանց թվում կան լուսանկարներ, որոնք արտացոլում են Հուսեյն Ջավիլի կյանքը և ստեղծագործությունը, նրա ստեղծագործությունների առաջին հրատարակությունները, 1926-ին տպագրված «Իբլիս» և 1934-ին տպագրված «Սայավուշ» աշխատանքների հազվագյուտ օրինակները, տարբեր հուշանվերներ և կենցաղային իրեր։ Թանգարանի ցուցահանդեսում ներկայացված Հուսեյն Ջավիի կյանքի Նախիջևան ժամանակաշրջանի մասին փաստաթղթերը, արժեքավոր ոսկերչական իրերի մեծ մասը գրողի դուստրերի `Թուրան Ջավիդի նվերներն են թանգարանին։


== Տես նաև ==
Հուսեյն Ջավիդի տուն-թանգարան
Հուսեյն Ջավիդ
Ջալիլ Մամեդկուլիզադեի տուն-թանգարան
Ջաֆար Ջաբարլու տուն-թանգարան


== Ծանոթագրություններ ==
Գուսինո (գյուղ, Սմոլենսկի մարզ)

Անվան այլ կիրառումների համար տե՛ս՝ ԳուսինոԳուսինո (ռուս.՝ Гусино), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3253 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էնդլա (գյուղ, Յիգևա շրջան)

Անվան այլ կիրառումների համար տե՛ս՝ ԷնդլաԷնդլա (էստ․՝ Endla), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չթե փողոցը

Չթե փողոցը (ռուս.՝ Ситцевая улица), խորհրդային մուլտիպլիկացիոն ֆիլմ և հեքիաթ։


== Սյուժե ==
Աղջիկը պատռում է և կեղտոտում իր զգեստները, այդ պատճառով հագուստը փախչում է նրանից։ Աղջիկը տխրում է դուրս է վազում փողոց, իսկ այնտեղով անցնում էր և բամբակով բարձած բեռնատար մեքենան։ Այնտեղից աղջկա մոտ է վազում Պուշոկը, որը պատմեց, թե ինչպես է դաշտում աճում բամբակենին։ Այնուհետև նա աղջկան տանում է կտորի գործարան և ցույց է տալիս, թե ինչպես է ջուլհակահաստոցի և այլ մեքենաների վրա բամբակից չիթ ստացվում։ Չթի գործարանի ընկերների` Պուշոկի, Շպուլկայի և Չելնոչոկի օգնությամբ աղջիկը նոր զգեստ է ստանում և խոստանում է ուղղվել։


== Հեղինակներ ==


== Վերաթողարկում ==
Մուլտֆիլմը VHS ձևաչափով թողարկվել է «Լավագույն խորհրդային մուլտֆիլմեր» հավաքածուում (1990-ականներ), DVD ձևաչափով` «Փոքրիկ կախարդուհին», «Սոյուզմուլտֆիլմ» ստուդիայի մուլտֆիլմերի հավաքածուներում (2009)։


== Ծանոթագրություններ ==


== Արտաքին հղումներ ==
Մուլտֆիլմը YouTube կայքում
Մուլտֆիլմը Mults. info կայքում
Եսաուլշչինա (գյուղ, Գրեբյոնկայի շրջան)

Եսաուլշչինա (ուկրաիներեն՝ Осавульщина), գյուղ Ուկրաինայի Պոլտավայի մարզի Գրեբյոնկայի շրջանում։
2001 թվականի տվյալներով Եսաուլշչինա գյուղում բնակվում էր 114 մարդ։ Բնակավայրը զբաղեցնում է 0,362 կմ² տարածք։ Բնակչության խտությունը կազմում էր 314,92 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալլա Լևուշկինա

Ալլա Իլինիչնևա Լևուշկինա (ռուս.՝ Алла Ильинична Лёвушкина, մայիսի 5, 1927(1927-05-05), Ռյազան, ՌԽՖՍՀ, ԽՍՀՄ - հունվարի 23, 2020(2020-01-23), Ռյազան, Ռուսաստան),  խորհրդային  և ռուս վիրաբույժ-պրոկտոլոգ։ Նա Ռուսաստանում ամենատարեց վիրաբույժն էր․ իր բժշկական գործունեությունը Ալլան ավարտել է 2018 թվականին 91 տարեկան հասակում՝  67 տարվա կարիերայից հետո։ Բժշկական գործունեության ընթացքում Ալլան կատարել է մոտ տաս հազար վիրահատություն։


== Կենսագրություն ==
Նրա հայրը աշխատել է Մեշչերայում որպես անտառապահ, իսկ մարը՝ ուսուցչուհի։ Ավագ եղբայրը՝ Անատոլին (մահացել է 2001), բանաստեղծ էր և ապրում էր Արխանգելսկի մարզում։ Ալլայի հորեղբոր որդին՝ Վլադիմիր Դեմենտևը, Հայրենական մեծ պատերազմի վետերան է, վիրավորվել է Կուրսկի շրջանում, սակայն հասել է մինչև Բեռլին։ Մանկության տարիներին Ալլան շատ ժամանակ է ծախսել արշավային ուղևորությունների վրա, ուսումնասիրել է բնությունը, կենդանիներ, բույսեր, երազել է դառնալ երկրաբան։ 1945 թվականին Մոսկվայի 2-րդ բժշկական համալսարան ընդունվելու մի քանի անհաջող փորձից հետո Ալլան ընդունվել է Ռյազանի մանկավարժական համալսարանի բնական գիտությունների ֆակուլտետը։ Սակայն հաջորդ տարի նա ընդունվել է  Մոսկվայի 2-րդ բժշկական համալսարան։ Սովորել է աշխարհահռչակ պրոֆեսոր  Ալեքսանդր Նիկոլաևիչ Բակուլևի հետ։ Երրորդ կուրսում Ալլան հաճախել է Բորիս Պետրովսկի վիրաբուժական ակադեմիա, որն աշխատում էր Մոսկվայի 4-րդ քաղաքային հիվանդանոցում։ 1951 թվականից նա սկսել է բժշկական գործունեությունը։ Առաջարկ է ստացել և մնացել աշխատելու պաթոֆիզիոլոգիայի ամբիոնում որպես օգնական, սակայն հրաժարվել է և տեղափոխվել է Տիվայի Հանրապետություն։ 1951-1954 թվականներին Ալլան բժշկական փորձաքննություն է անցել Տիվայի մարզկենտրոն Շագոնար քաղաքում, որպես պրակտիկ վիրաբույժ։ 1954 թվականին Ալլան ընդունվել է Ռյազան քաղաքի Նիկոլայ Սեմաշկոյի անվան կլինիկական հիվանդանոցի օրդինատուրան։
1961 թվականին՝ տասը տարվա բժշկական փորձաքննությունից հետո, Ալլան ընտրում է վիրաբույժի մասնագիտությունը։ Մասնակցել է նաև առաջին խորհրդային պրոկտոլոգ Ալեքսանդր Նաումովիչի դասընթացներին, որն այդ մասնագիտության միակ բժիշկն էր Ռյազանի շրջանում։
Ավելի քան երեսուն տարի աշխատել է Ռյազանի Սանիտարական ավիացիայի կայանում որպես վիրաբույժ։  2001 թվականին տեղափոխվեց աշխատանքի «Ռյազան 11-րդ քաղաքային հիվանդանոցում»։ Այնտեղ աշխատել է առաջին վիրաբուժական բաժանմունքում։ Ալլան դադարեց աշխատել հիվանդանոցում 2018 թվականից։ 
2014 թվականին Ռուսաստանի Դաշնության Կառավարության նախագահ Դմիտրի Մեդվեդևը Ալլային շնորհել է «Ազգային մրցանակ»՝ մասնագիտական հավատարմության համար։ 2018 թվականին Ալլան համարվում էր Ռուսաստանում ամենատարեց պրակտիկ վիրաբույժը։
Մահացել է 2020 թվականի հունվարի 23-ին 93 տարեկան հասակում։ Ալլան ամուսնացած չի եղել, երեխաներ չի ունեցել։ Խնամել է հաշմանդամ եղբորորդուն։ Եղել Ռուս ուղղափառ եկեղեցու հետևորդ։ Ըստ նրա՝ նա հավատքի է եկել 59 տարեկան հասակում։ Սիրել է կենդանիներ։ Ունեցել է տասնչորս կատու։ Խնամել է նաև քաղաքի թափառող կատուներին և շներին։


== Ծանոթագրություններ ==


== Արտաքին հղումներ ==
Вячеслав Астафьев. Незаменимая // Рязанские ведомости. — 16 июня 2014. — № 111 (4659). — С. 1. Архивировано из первоисточника 16 հունվարի 2017.
Елена Шулепова. «Нельзя считать пациентов клиентами» // Российская газета. — 26 февраля 2015 года. — № 6611.
Гость Алла Лёвушкина. Наедине со всеми. Выпуск от 31.08.2016
Ճեղքային անտենա

Օգտվելով երկակիության սկզբունքից և հայելային պատկերման մեթոդից որոշվել են տարրական ճեղքերի ուղղվածության դիագրամաները։ Այս կերպ ձևավորվեց լարվածության բաշխման օրենքը վերջնական երկարության երկկողմանի ճեղքում։ Նաև ապացուցվեց որ ռջեզոնանսային ճեղքերի դեպքում այս բաշխումը կախված չէ մագնիսկանա ուժի գրգռող բաշխման օրենքից։ Պրակտիկայում մակերեսները որոնց վրա տեղդրվեւմ են ճեղքային անտենաները սահմանափակ են և ոչ ճիշտ ֆորմայի։ Հենց դրա համար էլ խնդրին հստակ լուծումներ չի ստացվում և ստիպված են լինում գտնել մոտավոր լուծումներ որոնք կիրառելի են ինժենրական պրակտիկայում։


== Օգտագործումը ==
Բավականին հաճախ օգտագործվում են ռեզոնանսայաին կիսաալաիքային ճեղքերը։Հենց դրա համար էլ լարվածության բաշխումը ճեղքում պետք է լինի սինուսոիդային։ Ընդ որում եթե հաշվի առնենք մակերեսները և գծային չափսերը որոնք ունենում են ալիքի երկարություն կամ էլ դրանցից երկար են լինում, ինչպես նաև հաշվի առնենք կորության շառավիղը ապա կարելի է եզրակացնել որ մեր կողմից դիտարկվող կիսաալիքային ճեղքի թեորեմը որը գտնվում է կլոր ցիլինդրի վրա, կարելի է ենթադրել ճեղքի անցողականության ճառագայթումը հավասար է անվերջ հարթ էկրանի վրա տեղադրված ճեղքի անցողականության ճառագայթմանը։ Ինչ վերաբերվում է ուղղվածության դիագրամաներին միանշանակ տարբերվում են անվերջ հարթ էկրանում տեղադրված ճեղքվածքի ուղղվածության դիագրամայից։Կարելի է ասել որ ճեղքի հարթության մեջ, դիֆրակցիայի երևույթը ավելի թույլ է արտահայտվում քանի որ ճառագայթումը ճեղքի երկայնքով հավասար է զրոյի։Կիսաալիքային ճեղքային անտենան քառորդային մետաղական մեկուսիչի տեսք ունեցող ռեզոնատորով կարող է տեղադրվել կլորավուն ցիլինդռի մի հատվածի վրա։ Նման ցիլինդրը կարող է ունենալ աշտարակի կամ էլ ինքաէիռի կորպուսի տեսք։ Պրակտիկայում կիրառություն են գտնում ոչ միայն միկաողմանի այլ նաև երկկողմանի ճեղքերը որոնք տեղադրված են սահմանափակ չափերի հարթության վրա։ Որպես թույլ ուղղվածություն ունեցող անտենաներ կիրառվում են օղակաձև ճեղքային անտենարը որոնք տեղադրված են կլոր ցիլինդրի մեջ։ Օղակաձև ճեղքվածքը այս դեպքում իրագործվում է ռեզոնատորի օնգությամբ որը ունի քառորդ ալիքային մետաղական բաժակի տեսք։


== Աղբյուրներ ==
Антенны. Шифрин Я.С. "Вирта", 1976г.
Կարեն Կարապետյան (գործարար)

Կարեն Սարգսի Կարապետյան (մարտի 2, 1961(1961-03-02), Լեռնահովիտ, Կալինինոյի շրջան, Հայկական ԽՍՀ, ԽՍՀՄ), ճարտարագետ-մեխանիկ, քաղաքագետ, տնտեսագետ։
Գործարար, միլիարդատեր, «Տաշիր Գրուպ» ձեռնարկության սեփականատեր Սամվել Կարապետյանի եղբայրն է։


== Կենսագրություն ==
Ծնվել է 1961 թվականին մարտի 2-ին Լոռու մարզի Լեռնահովիտ գյուղում։ 1982 թվականին ավարտել է Երևանի պոլիտեխնիկական ինստիտուտի մեխանիկամեքենաշինական ֆակուլտետը, 1989 թվականին՝ գերազանցությամբ՝ Դոնի Ռոստովի (ՌԴ) բարձրագույն քաղաքական դպրոցը։ 1982-1983 թթ. Կալինինոյի շրջանի Լեռնահովիտ գյուղի դպրոցում աշխատել է ուսուցիչ։ 1983-1985 թթ. եղել է ՀԽՍՀ հակակարկտային ռազմականացված ծառայության Կալինինոյի ջոկատի ավագ ճարտարագետ։ 1985-1987 թթ.` ՀԼԿԵՄ Կալինինոյի շրջկոմի գյուղբաժնի վարիչ, քարտուղար, 1988-1989 թթ.` ՀԿԿ Կալինինոյի շրջկոմի հրահանգիչ։ 1990-1993 թթ. եղել է «ՍԻԿ» արտադրաառևտրային ձեռնարկության (Դոնի Ռոստով) գլխավոր տնօրեն, 1993-1999 թթ.` Տաշիրի արծնապատ ամանեղենի գործարանի տնօրեն, ապա` «Տաշիրի արծնապատ ամանեղեն» ԲԲԸ խորհրդի նախագահ։ 2008-2011 թթ.` ՀՀ նախագահի աշխատակազմի ղեկավար։ 1995-1999 թթ. եղել է ԱԺ պատգամավոր (թիվ 139 ընտրատարածք)։ ԱԺ պետական-իրավական հարցերի մշտական հանձնաժողովի անդամ։ «Բարեփոխումներ» պատգամավորական խմբի անդամ, 1999-2003 թթ.` ԱԺ պատգամավոր (թիվ 50 ընտրատարածք)։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Կայունություն» պատգամավորական խմբի քարտուղար, 2000-2003 թթ.` ԱԺ պատգամավոր, «Ժողովրդական պատգամավոր» պատգամավորական խմբի ղեկավար։ 
2003-2007 թթ.` ԱԺ պատգամավոր (թիվ 39 ընտրատարածք)։ ԱԺ ֆինանսավարկային, բյուջետային և տնտեսական հարցերի մշտական հանձնաժողովի անդամ։ «Ժողովրդական պատգամավոր» պատգամավորական խմբի ղեկավար։ 12.05.2007-30.09.2008 թթ.` ԱԺ պատգամավոր (համամասնական ընտրակարգ, ՀՀԿ)։ ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի անդամ։ ՀՀԿ խմբակցության ղեկավար։ ՀՀԿ գործադիր մարմնի և խորհրդի անդամ։
2008 թ. սեպտեմբերի 5-ին ՀՀ Նախագահի հրամանագրով նշանակվել է ՀՀ Նախագահի աշխատակազմի ղեկավար։
2011 թ. սեպտեմբերի 9-ին ՀՀ Նախագահի հրամանագրով ազատվել է Հայաստանի Հանրապետության Նախագահի աշխատակազմի ղեկավարի պաշտոնից՝ իր դիմումի համաձայն։
2012 թվականի մայիսի 6-ին ԱԺ պատգամավոր է ընտրվել թիվ 32 ընտրատարածքից։
2017-2018 թվականներին եղել է պատգամավոր, ՀՀԿ խմբակցության անդամ։ 2018 թվականին` նախընտրական պայքարի ընթացքում դադարեցրել է անդամակցությունը ՀՀԿ-ին ու հեռացել քաղաքականությունից։
Ամուսնացած է, ունի երեք զավակ։


== Պարգևներ ==
«Հայրենիքին մատուցած ծառայությունների համար» 1-ին աստիճանի մեդալ, 2006


== Ծանոթագրություններ ==
Կապերություն

Կապերություն (հոլ.՝ kapen - զավթել), մասնավոր նավերի ռազմական գործողությունները բաց ծովում՝ պետության հատուկ լիազորությամբ (կապերային վկայականով)։ Հատկապես տարածվել է միջնադարում։ Կապերությունը համարվել է պատերազմ վարելու օրինական միջոց, սակայն աստիճանաբար վեր է ածվել «օրինականացված» ծովահենության և հաճախ ծառայել հակառակորդի առևտրական մրցակցությունը խափանելուն։ Կապերությունը հատկապես բացասական արտահայտություն է ստացել գաղութային պատերազմների շրջանում, դարձել գաղութային տերությունների հենակետը ծովում։ Հայերի առևտրական գործունեությունը, այդ թվում «մանիլայի հայկական առևտուրը» խոչընդոտելու համար Անգլիան, Հոլանդիան, Պորտուգալիան և գաղութային մյուս պետություններն ամենուր խրախուսել են կապերությունը հայ առևտրական նավերի նկատմամբ, հաճախ կապերային վկայականներով օրինականացրել ծովահենային կողոպուտը։ Ծովահեններ ասպետ դը Գարդանը, Մոլեն, Անդրի դ’Անգլյուր դը Բուրլեմոնը, նավապետ Ջոն Պետրեն, ծովակալ Գրիֆֆին և ուրիշներ, որոնք համաշխարհային օվկիանոսի տարբեր շրջաններում կողոպտում էին հայկական առևտրական նավերը, ունեին կապերային վկայականներ։ Ջոն Ռիչարդի և Սամուել Ուայտի ծովահենային կազմակերպության նավապետ Կոուտսը հայկական «Նոր Երուսաղեմ» նավի զավթումը արդարացնում էր Սիամի թագավորից ստացած լիազորությամբ։ Պայքարի այլ միջոցների թվում հայերը մեծ նշանակություն են տվել իրավական միջոցներին, պայքարել կապերության դեմ միջազգային իրավական ընդհանուր միջոցառում մշակելու օգտին։ 18-րդ դարի վերջից սկսվեց կապերությունը ամբողջությամբ արգելելու պայքարը։ Առաջին օրենսդրական ակտն ընդունվել է 1792 թվականին (Ֆրանսիա)։ 1856 թվականին Փարիզում ընդունվել է կապերությունն արգելելու միջազգային դեկլարացիա։ Ժամանակակից իրավունքի նորմերով ոչ ռազմական նավերի ամեն մի գործողություն, որն ուղղված է հակառակորդի ռազմական կամ առևտրական նավերի դեմ, համարվում է ծովահենություն։
Հովնանաձորի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Հովնաձոր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 12 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
«Marvel Comics»-ի ֆիլմերի ցանկ

«Marvel Comics»-ի կոմիքսների հիման վրա ստեղծված խաղարկային և անիմացիոն ֆիլմերը։


== Ֆիլմեր ==


== Սերիալներ ==


== Marvel imprints ==
Icon ComicsMalibu Comics


=== Marvel One-Shots ===


== Անիմացիոն Ֆիլմեր ==


== Մուլտսերիալներ ==


== Ծանոթագրություններ ==
Կարլսրուեի տեխնոլոգիական ինստիտուտ

Կարլսրուեի տեխնոլոգիական ինստիտուտ (գերմաներեն՝ Karlsruher Institut für Technologie, KIT, լատիներեն՝ Fridericiana [Ֆրիդերիցիանա]), պետական բարձրագույն ուսումնական հաստատություն։ Հանդիսանում է Գերմանիայի Հանրապետության ամենահին տեխնիկական ուսումնական հաստատությունը։
Համարվում է Եվրոպայի առաջատար համալսարաններից մեկը բնական գիտությունների և ճարտարագիտության ոլորտում։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)(գերմ.)
Օռու (գյուղ, Օռու շրջան)

Անվան այլ կիրառումների համար տե՛ս՝ ՕռուՕռու (էստ․՝ Oru), գյուղ Էստոնիայի Լյաենեմաա նահանգի Օռու շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
30 Minutes

«30 Minutes», «Տատու» խմբի «200 km/h in the Wrong Lane» ալբոմի երրորդ սինգլը, որը թողարկվել է 2003 թվականին որպես պրոմո։
Երաժշտական վիդեոն ներկայացնում է «30 минут» տեսահոլովակի անգլիական տեսակը, որ ռեժիսորն էր Իվան Շապովալովը։


== Երգացանկ ==


=== Եվրոպա ===
Promo Single — 2003

30 Minutes (Album Version)
30 Minutes (remix)
30 Minutes (Enhanced Video)


=== Պաշտոնական ռեմիքսներ ===
30 Minutes (remix)
30 Minutes (Extension 119 Club Vocal)
30 Minutes (Genildovisk Eletro Mix)
30 Minutes (DJ Kilian Remix)
30 Minutes (Alien Dj Remix)
30 Minutes (DJ Shaker Bug Beat Mix)
30 Minutes (DJ Magic Club Remix)
30 Minutes (Analog Digital Remix)
30 Minutes (Carelles Remix)


== Հորիզոնականները չարթերում ==


== Ծանոթագրություններ ==


== Արտաքին հղումներ ==
Վիդեոտեսահոլովաը t.A.T.u. Myspace կայքում(չաշխատող հղում)
Սայդա

Սայդա (Արաբերեն։صيدا Լատիներեն Saïda ), քաղաք Լիբանանի արևմտքում, Հվ․ Լիբանան մուհաֆազի վարչական կենտրոնը։ Միջերկրական ծովի ափին։ Արտահանում է նավթ, որն ստացվում է Սաուդյան Արաբիայից՝ Աբկայկ–Սայդա նավթամուղով։ Զբաղվում են նավթավերամշակությամբ, սննդի արտադրությամբ, ձկնորսությամբ։ Գյուղատնտ․ շրջանի (ցիտրուսայիններ, բանան, ցորեն, գարի) առևտրական կենտրոնն է։ Հիմնադրվել է մ․ թ․ ա․ IV հազարամյակում։ Պահպանվել են հռոմ․ նավահանգստային կառույցների փլատակներ, Ս․ Լյուդովիկոսի (XII դ․), խաչակիրների ծովային (XIII դ․) դղյակներ, Մեծ մզկիթ (XIII դ․), կարավանատուն (XVI–XVII դդ․)։ Ավերվել է Իսրայելի ագրեսիայի ժամանակ (1982)։


== Ծանոթագրություններ ==
Արարատի մարզի տեղական նշանակության ճանապարհների ցանկ

Մարզային (տեղական) նշանակության ավտոմոբիլային ճանապարհները նրանք են, որոնք կապում են հանրապետության գյուղական բնակավայրերը միմյանց, այլ քաղաքների, հանրապետական և միջպետական նշանակության ավտոմոբիլային ճանապարհների հետ։ Այս տեսանկյունից Հայաստանի տեղական նշանակության ճանապարհները դասակարգվում են ըստ մարզերի։ Արարատի մարզի տեղական նշանակության ճանապարհների ընդհանուր երկարությունը 352.60 կմ է։ Ստորև ներկայացված են Հայաստանի Արարատի մարզի տեղական նշանակության ճանապարհների առաջնային տվյալները.


== Տես նաև ==
Հայաստանի ավտոմոբիլային ճանապարհներ


== Ծանոթագրություններ ==
Փաբիանոս (Հռոմի պապ)

Փաբիանոս (լատ.՝ Fabianus, 200, Հռոմ, Հռոմեական կայսրություն - հունվարի 20, 250, Հռոմ, Հռոմեական կայսրություն), Հռոմի պապ, ով գլխավորել է կաթոլիկ եկեղեցին 236 թվականի հունվարի 10-ից մինչև 250 թվականի հունվարի 20-ը։


== Վաղ կյանք ==
Ըստ «Liber Pontificalis» տեղեկագրքի Փաբիանոսը ծագումով ազնվական հռոմեացի է եղել, իսկ նրա հոր անունը եղել է Փաբիոս։ Որևէ այլ բան նրա անցյալի մասին հայտնի չէ։ Նրա ընտրության հանգամանքների լեգենդը պահպանվել է 4-րդ դարի պատմիչ Եվսեբիոս Կեսարացու «Եկեղեցու պատմություն» գրքում։ Անտերոս պապի կարճատև կառավարումից հետո Փաբիանոսը գալիս է Հռոմ՝ նոր պապի ընտրության համար։ Մի քանի օրվա ընթացքում աչքի են անցկացվում մի քանի նշանավոր և ազնվական թեկնածուներ, բայց հանկարծ մի աղավնի գալիս և նստում է Փաբիանոսի գլխին։ Ներկաներն այդ տարօրինակ տեսարանը համարում են նախանշան, համայնքը վերագրում է նրան որպես Աստծո ընտրյալ, և Փաբիանոսը միաձայն հայտարարվում է Հռոմի պապ։


== Պապություն ==
Փաբիանոսի 14-ամյա կառավարության ընթացքում դադարում է քրիստոնյաների հետապնդումը։ Նա բավականին մեծ ազդեցություն ուներ կայսեր վրա, և վերադարձնում է Անտերոոսի և հակապապ Հիպպոլիտոսի մարմինները Սարդինիայի հանքերից։
Այս նահատակների տապանների վրա Փաբիանոսը կառուցում է տաճարներ և կարդում աղոթքներ այն քարանձավներում, որտեղ թաքնվում էին հավատացյալները հալածանքների ընթացքում։ Շատերին քրիստոյա է դարձրել, և ըստ լեգենդի նաև կնքել է Փիլիպոս I Արաբ կայսրին (244—249)։
Ըստ 6-րդ դարի պատմիչ Գրիգոր Տուրցիի Փաբիանոսը գալ առաքյալներին ուղարկում է Գալիա, որպեսզի նրանք նպաստեն քրիստոնեության տարածմանը։ «Liber Pontificalis» գրքում ասվում է, որ Փաբիանոսը Հռոմի քրիստոնեական համայնքը բաժանել էր 7 շրջանի, որոնցից յուրանքանչյուրը գլխավորում էր մեկ սարկավագ։ Եվսեբիոսը (VI § 43) հավելում է, որ այդ սարկավագներին նշանակում էր ինքը՝ Փաբիանոսը։
Դեցիոս Տրայանոսի գահ բարձրանալուն պես, այլևս դադարում է հանդուրժողական վերաբերմունքը քրիստոնեության նկատմամբ։ Դեցիոսը հրամայում է քրիստոնեական համանյքների առաջնորդներին ցույց տալ իրենց հավատարմությունը Հռոմին՝ խոնարհվելով կայսրության աստվածների պատկերների առջև։ Անշուշտ դա անընդունելի էր քրիստոնյաների համար։ Փաբիանոսը դառնում է Դեցիոսի առաջին զոհերից մեկը, և 250 թվականի հունվարի 20-ին սպանվում է։
Փաբիանոսի մասունքները պահվում են Հռոմի Սանտա Պրեսսեդե բազիլիկում։ Նրա հիշատակության օրը նշվում է հունվարի 20-ին։


== Ծանոթագրություններ ==


== Տես նաև ==
Հռոմի պապերի ու հակապապերի ցանկ


== Արտաքին հղումներ ==
Catholic Encyclopedia: Pope St. Fabian
Colonnade Statue in St Peter's Square
Սատանայասունկ

Սատանայասունկ, դիվասունկ (լատ.՝ Boletus satanas), Boletaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
Թունավոր սունկ է, որի 8-25 սմ տրամագծով գլխարկը սպիտակամոխրագույն է, բարձիկաձև, մսալի, հարթ, թավշանման, մերկ, չոր և անձրևից հետո երբեմն լորձնային։ Գլխարկի ստորին մասը սպունգանման է, մանր ծակոտիներով, սկզբում՝ դեղնականաչավուն, հասուն տեսակները՝ կարմիր և կարմրաձիթապտղագույն։ Տհաճ հոտով և քաղցր համով պտղամիսը սպիտակ է, սպիտակավուն, ամուր, կտրելիս սկզբում կարմրում է, ապա՝ կապտում։ Գավազանաձև և դեպի հիմքը հավասար լայնացած դեղնակարմրավուն ոտիկը 6-9 x 5-11 սմ է, ցայտուն արտահայտված մուգ կարմիր ցանցիկով և կենտրոնական։ Սպորափոշին ձիթապտղագույն է։ Իլիկաձև, հարթ և ձիթապտղագույն սպորներ 11-14 x 5-5 մկմ են։


== Տարածվածություն ==
Ընդհանուր արեալն ընդգրկում է Եվրոպան, Ասիան, Հյուսիսային Ամերիկան և Հարավային Կովկասը (Վրաստան, Հայաստան)։ Հայաստանում հազվադեպ, եզակի առանձնյակներով հանդիպում է Իջևանի ֆլորիստիկական շրջանում՝ «Դիլիջան» ազգային պարկում, Զանգեզուրի ֆլորիստիկական շրջանում՝ Գորիսի շրջակայքում և Մեղրու ֆլորիստիկական շրջանում՝ Արևիկ գյուղում։


== Էկոլոգիա ==
Հանդիպում է հուլիսից մինչև սեպտեմբեր, հողի վրա, խառը անտառներում և 600-1500 մ բարձրություններում։ Միկոռիզա գոյացնող սունկ է՝ համակեցության մեջ է մտնում փշատերև և լայնատերև ծառատեսակների, հիմնականում կաղնու և հաճարենու հետ։


== Պահպանություն ==
Վտանգված տեսակ է։ Հայաստանում պահպանվում է «Դիլիջան» ազգային պարկի համապատասխան էկոհամակարգերի կազմում։


== Ծանոթագրություններ ==
Տագանրոգի կենտրոնական լողափ

Տագանրոգի կենտրոնական լողափ (ռուս.՝ Центральный пляж Таганрога), քաղաքի ամենահին լողափը, որի բացումը տեղի է ունեցել 1934 թվականին։ Գտնվում է ՌԴ Ռոստովի մարզի Տագանրոգ քաղաքի կենտրոնական մասում, Տագանրոգի ծոցի ափին։


== Պատմություն ==
1920-ական թվականների վերջից մինչև 1930-ական թվականների սկիզբը կառուցվել է քաղաքային կենտրոնական լողափը։ Նրա հանդիսավոր բացումը տեղի է ունեցել 1934 թվականի մայիսի 25-ին։ Լողափը գտնվել է Տագանրոգի բնակմիության տնօրինության տակ, մուտքը եղել է վճարովի։
Պատերազմի ավարտից հետո` 1940-ականներին, ակտիվորեն ընթացել են քաղաքային լողափի բարեկարգման աշխատանքները։
1962 թվականին կատարվեցին մի շարք գործողություններ։ Զառիթափի տակ կառուցվեց 360 մետր երկարությամբ և 2,5 մետր բարձրությամբ հիմնապատ։ Կառուցվեցին 10 մետր լայնությամբ պատշգամբներ` արևաբուժարան, բուժկետ, բուֆետ և պահասենյակներ տեղաբաշխելու համար։ Ավելացվեցին հովարները, նստարանները, սնկիկները։ Տնկվեցին ծառեր և թփեր։
1980-ական թվականներին լողափի մուտքի առաջ կահավորվեց ավտոկայանատեղ։ Սկսեցին գործել առևտրի տաղավարը և գազավորված ջրի ավտոմատները։ Ծովափում գործակվեցին մանկական խաղահրապարակը, վարձույթի կետը և մարզահրապարակը։
2014 թվականին լողափը զգալիորեն տուժեց փոթորկից։ 2015 թվականի հուլիսին Ռոստովի մարզի նահանգապետի պաշտոնակատար Վասիլի Գոլուբևը հրամայեց կարգի բերել այն։ Կենտրոնական լողափը 2015 թվականին որոշվեց համարել վթարային վտանգավոր գոտի, ողջ տարածքում տեղադրել ցանկապատեր և համապատասխան տեղեկատվական ցուցանակներ։
2016 թվականի դրությամբ Կենտրոնական լողափը գտնվում է «Բարեկարգում» քաղաքային բյուջետային կազմակերպության վարույթում, այդ ժամանակաշրջանում նրա բարեկարգման նպատակով բյուջետային միջոցներ նախատեսված չեն եղել։


== Ծանոթագրություններ ==
Կալյուսիկ

Կալյուսիկ (ուկրաիներեն՝ Калюсик), գյուղ Ուկրաինայի Խմելնիցկիի մարզի Վինկովեցկի շրջանում։
2001 թվականի տվյալներով Կալյուսիկ գյուղում բնակվում էր 631 մարդ։ Բնակավայրը զբաղեցնում է 3187 կմ² տարածք։ Բնակչության խտությունը կազմում էր 197,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուգանիցի

Տուգանիցի (ռուս.՝ Туганицы), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2012 թվականին գրանցված տվյալներով կազմում էր 111 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավել Կորին

Պավել Դմիտրիևիչ Կորին (ռուս.՝ Павел Дмитриевич Корин, հունիսի 25 (հուլիսի 7), 1892, Պալեխ, Vyaznikovsky Uyezd, Վլադիմիրի նահանգ, Ռուսական կայսրություն - նոյեմբերի 22, 1967(1967-11-22)[…], Մոսկվա, ԽՍՀՄ), ռուս խորհրդային նկարիչ, ԽՍՀՄ ժողովրդական նկարիչ (1962), ԽՍՀՄ Գեղարվեստի ակադեմիայի իսկական անդամ (1958)։
Սովորել է Մոսկվայի գեղանկարչության, քանդակագործության և ճարտարապետության ուսումնարանում։ Ղեկավարել է Պուշկինի անան կերպարվեստի թանգարանի վերականգնման արվեստանոցը (1932-59), եղբոր՝ Ալեքսանդր Կորինի և այլոց հետ վերականգնել Դրեզդենի պատկերասրահի նկարները։ Կորինի ստեղծագործությանը բնորոշ է կերպարների ոգեշնչվածությունն ու կամային նկարագիրը, գծանկարի մոնումենտալ խստությունը, պլաստիկական ձևերի ամբողջականությունը, գույնի հագեցվածությունը։ 1920-30-ական թվականներին. աշխատել է «Հեռացող Ռուսիան» կտավի վրա։ Պատկերել է խորհրդային մտավորականության ներկայացուցիչներին. «Ալեքսանդր Նևսկի» եռապատկերի կենտրոնական մասը (1942, Տրետյակովյան պատկերասրահ, Մոսկվա), («Լեոնիդով», «Մ. Վ. Նեսաերով», երկուսն էլ՝ 1939)։ Մարյանի, Միմոնովի (երկուսն էլ՝ 1956), Կուկրինիկսների (1958), Գուտաուգոյի (1961, բոլորն էլ՝ Տրետյակովյան պատկերասրահում) նկարների համար արժանացել է լենինյան մրցանակի (1963)։ 1941-45-ին և ետպատերազմյան տարիներին ստեղծել է «ռուս ժողովրդի անպարտելիությունը» գովերգող գործեր («Ալեքսանդր Նևսկի» եռապատկերը, 1942-43, Տրետյակովյան պատկերասրահ), Մոսկվայի մետրոպոլիտենի կայարանների՝ «Արբատսկայա»-ի, «Կոմսոմոլսկայա-կոլցևայա»-ի խճանկար առաստաղապատկերները (1951, պետական մրցանակ 1952), «Նովոսլոբոդսկայա»-ի լիտրաժները (1951)։
Կորինի աշխատանքներից Խորհրդային Միության մարշալ Լեոնիդ Գովորովի դիմանկարը (1949) գտնվում է Հայաստանի պետական պատկերասրահում։


== Ծանոթագրություններ ==
Գորոդովիկովսկի շրջան (Կալմիկիա)

Գորոդովիկովսկի շրջան (ռուս.՝ Городовиковский район), մունիցիպալ շրջան Ռուսաստանի Դաշնության Կալմիկիա հանրապետությունում։
Ստեղծվել է 1920 թվականին։ Վարչական կենտրոնը՝ Գորոդովիկովսկ։


== Աշխարհագրություն ==
Շրջանի տարածքի մակերեսը կազմում է 1099 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 16845 մարդ։ Բնակչության խտությունը կազմում էր 15,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լադվա-Վետկա

Լադվա-Վետկա (ռուս.՝ Ладва-Ветка, ֆիններեն՝ Latva-Vetka), գյուղ Ռուսաստանի, Կարելիայի հանրապետության Պրիօնեժսկի շրջանի կազմում։
Բնակչությունը 1989 թվականին գրանցված տվյալներով կազմում էր 1720 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Լուիս դի Մոնտիս Բելուս

Սան Լուիս դի Մոնտիս Բելուս (պորտ.՝ São Luís de Montes Belos), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Սիերիս գավառի կազմի մեջ։ Բնակչությունը կազմում է 27 376 մարդ՝ 2006 թվականի տվյալներով։ Գրավում է 826,189 կմ2 տարածք։ Բնակչության խտությունը՝ 33,1 մարդ/կմ²։


== Պատմություն ==
Քաղաքը հիմնադրվել է 1953 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 218.898.698,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 8.131,15 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,752 (տվյալները՝ ՄԱԿ-ի զարգացման ծրագրի)։
People Help the People

«People Help the People» (Մարդիկ, օգնեք մարդկանց), բրիտանական Cherry Ghost ինդի-ռոք խմբի երգը։ Խմբի երկրորդ դեբյուտային Thirst for Romance ալբոմի երկրորդ սինգլը, թողարկված 2007 թվականի հունիսի 12-ին։ 2011 թվականին հրապարակվեց երգի քավեր տարբերակը բրիտանական երգչուհի Բրդիի կողմից։


== Cherry Ghost-ի սինգլը ==
«People Help the People» երգի երաժշտությունը գրել է խմբի վոկալիստ Սայմոն Օլդրեդը։ Երգը վաճառքի է հանվել թվային բեռնում ձևաչափով 2007 թվականի հունիսի 11-ին։ Երգը 27-րդ տեղն է զբաղեցրել UK Singles Chart հիթ-շարքում, ինչպես նաև Իտալիայի հիթ-շարքերում։
Երգը ունի նաև տեսահոլովակ նկարահանված ռեժիսորներ Հյուզ Մոնֆարադիի և Քրիս Հոուպվելի կողմից։


=== Ստեղծագործությունների ցանկը ===
CD (HVN168CD)։

«People Help the People» — 3։59
«Four Eyes» — 4։477" vinyl (HVN168)։

«People Help the People» — 3։59
«Please Come Home» — 4։39UK iTunes։

«People Help the People» — 3։59
«People Help the People» (Cowboys and Cosmonauts Remix) — 4։10


== Բրդիի սինգլը ==
2011 թվականի հոկտեմբերին բրիտանացի երգչուհի Բրդին թողարկեց երգի քավեր տարբերակը, որպես իր դեբյուտային ալբոմի երրորդ սինգլ։ Երգը ճանաչում ձեռք բերեց Ավստրալիայում։ Տեսահլովակի պրեմիերան պաշտոնապես Յութուբում հրապարակվեց 2011 թվականի հոկտեմբերի 6-ին։


=== Շաբաթական հիթ-շքերթներ ===


=== Տարեվերջյան հիթ-շքերթներ ===


=== Հավաստագրումներ ===


== Ծանոթագրություններ ==
Շիլիխա (գյուղ, Վետլուժսկի շրջան)

Անվան այլ կիրառումների համար տե՛ս՝ ՇիլիխաՇիլիխա (ռուս.՝ Шилиха), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղազար Լազարյան

Աղազար Նազարեթի Լազարյան (ապրիլի 3, 1700(1700-04-03), Նոր Ջուղա, մարզ 5, Սպահան, Իրան - հունվարի 8, 1782(1782-01-08), Մոսկվա, Ռուսական կայսրություն), հայ հասարակական գործիչ է, վաճառական։ Լազարյանների տոհմի հիմնադիրը։ Եղել է Նոր Ջուղայի կառավարիչը։ Հարություն և Մանուկ եղբայրների հետ 1741 թվականին հիմնում է ընկերություն և առևտուր սկսում Ռուսաստանի հետ։ 1747 թվականից հաստատվում են Աստրախանում, իսկ 1749 թվականին տեղափոխվում Մոսկվա, որտեղ գնում և մեծացնում են Ֆրյունովի մետաքսագործական ֆաբրիկան։ 1774 թվականին Եկատերինա II- ի հրամանով Լազարյաններին շնորհվել է ռուս ժառանգական ազնվականների տիտղոս։ Աղազար Լազարյանը 1779 թվականին Մոսկվայում կառուցել է տվել հայոց Սուրբ Խաչ եկեղեցին։
Օուեն Յունգ

Օուեն Յունգ (Յանգ, անգլ.՝ Owen D. Young, հոկտեմբերի 27, 1874(1874-10-27)[…], Stark, Հերկայմեր շրջան, Նյու Յորք, ԱՄՆ - հուլիսի 11, 1962(1962-07-11)[…], Սենտ Օգաստին, Ֆլորիդա, ԱՄՆ), ամերիկյան արդյունաբերող, գործարար, իրավաբան և դիվանագետ։ Հիմնադրել է RCA որպես Ջեներալ էլեկտրիկ-ի դուստր ընկերություն 1919 թվականին և դարձել նրա առաջին նախագահը։ Այդ պաշտոնում մնացել է մինչև 1929 թվականը։ 
1929 թվականին մշակել և առաջ է քաշել Առաջին համաշխարհային պատերազմից հետո Գերմանիայի ռազմատուգանքի փոխհատուցման երկրորդ ծրագիրը՝ Յունգի ծրագիրը։


== Մեջբերումներ ==
«Մարդը, որը կարող է իրեն դնել այլ մարդկանց տեղը և հասկանալ նրանց մտքի քայլերը, կարիք չունի մտածելու, թե ինչ է պատրաստել իր ապագան»։


== Գրականություն ==
Tarbell, Ida M. (1932). Owen D. Young: A new type of industrial leader. Macmillan Company. ISBN 0-518-19069-2.
Case, Josephine Young (1982). Owen D. Young and American enterprise: A biography. D.R. Godine. ISBN 0-87923-360-5.
Szladits, Lola L. (1974). Owen D. Young. Readex Books. ISBN 0-87104-253-3.
Hammond, John Winthrop. Men and Volts, the Story of General Electric, published 1941. Citations: came to Schenectady — 360; Chairman of the Board — 382; retired in 1939—394; General Counsel 359,381; Report to Temporary National Economic Committee — 397.


== Արտաքին հղումներ ==
The Peerage
Բառարաններ և հանրագիտարաններ՝ American National Biography,Britannica,Brockhaus
Ծագումնաբանություն՝ Find a Gravettps


== Ծանոթագրություններ ==
Վալմո Կրիիսա

Վալմո Կրիիսա (մայիսի 18, 1974(1974-05-18), Պյառնու, Էստոնական ԽՍՀ, ԽՍՀՄ), էստոնացի նախկին պրոֆեսիոնալ բասկետբոլիստ։ Խաղացել է խաղարկողի և հարձակվող պաշտպանի դիրքերում։ Ավագ ակումբային կարիերան սկսել է Տարտուի համալսարանի բասկետբոլի «KK Tartu» թիմի հետ 1990 թվականին, իսկ 1996-97 մրցաշրջանից հետո տեղափոխվել է «Նիբիտ»։ 2000–2001 մրցաշրջանն անցկացրել է Շվեդիայում՝ «Södertälje BBK» թիմի կազմում։ Հետո վերադարձել է Էստոնիա, երկու մրցաշրջանի պայմանագիր կնքել «Բ.Կ. Կալևի» հետ և նվաճել Էստոնիայի չեմպիոնի տիտղոսները 2002 և 2003 թվականներին։ 2003–2006 մրցաշրջանում խաղացել է Նիդերլանդների «Դոնար» բասկետբոլային ակումբում և այդ ժամանակահատվածում հաղթել 2004 թվականի Նիդերլանդների առաջնությունում։ Երեք մրցաշրջան Նիդերլանդներում անցկացնելուց հետո վերադարձել է Էստոնիա և անդամագրվել «Կալև/Կրամո» թիմին։ Երեք մրցաշրջան էլ անցկացրել է «Կալևի» կազմում`հաղթելով Էստոնիայի մեկ առաջնությունում։ 2007 թվականին ճանաչվել է Էստոնիայի «Տարվա  բասկետբոլիստ»։ 2009-10 մրցաշրջանն անցկացրել է «Ռակվերե Տարվաս» թիմում և նրա օգնությամբ թիմն առաջին անգամ դուրս է եկել Էստոնիայի լիգայի եզրափակիչ։ Չնայած պարտություն են կրել Տարտուի համալսարանի թիմից, Կրիիսան ճանաչվել է այդ առաջնության ամենաարժեքավոր խաղացող։ 2010-2011 մրցաշրջանում Կրիիսան խաղացել է «TTÜ/Kalev» թիմի կազմում։ 1995 թվականից ի վեր հանդիսանում է Էստոնիայի բասկետբոլի ազգային հավաքականի անդամ և նաև 2001 թվականի Եվրոպայի առաջնության մասնակից Էստոնիայի հավաքականի անդամ։


== Պարգևներ ==


=== Ակումբ ===
«Նիբիտ»Էստոնիայի բասկետբոլի գավաթակիր, 1998«Տալլինա Կալև»Էստոնիայի բասկետբոլի առաջնություն 2001–02, 2002–03
Էստոնիայի բասկետբոլի գավաթակիր 2001«Հանզևաստ Կապիտալս»Հոլանդիայի բասկետբոլի լիգա 2003–04
Նիդերլանդների բասկետբոլի գավաթակիր 2005«Կալև/Կրամո»Էստոնիայի բասկետբոլի առաջնություն 2008–09
Էստոնիայի բասկետբոլի գավաթակիր 2006, 2007, 2008Տարտուի համալսարանԷստոնիայի բասկետբոլի առաջնություն 2014–15
Էստոնիայի բասկետբոլի գավաթակիր 2013, 2014


=== Անհատական ===
Էստոնիայի բասկետբոլի տարվա խաղացող 2007
Էստոնիայի բասկետբոլի առաջնության ամենաարժեքավոր խաղացող 2010
Էստոնիայի բասկետբոլի առաջնության լավագույն պաշտպան 2007
Համաէստոնական բասկետբոլի առաջնության առաջին թիմ 2007, 2010


== Ծանոթագրություններ ==


== Արտաքին հղումներ ==
Profile at basket.ee
Profile Archived 2012-02-09 at the Wayback Machine. at bbl.net
Բերան Երասխա

Բերան Երասխա գետաբերան Պատմական Հայաստանի արևելքում, Կասպից ծովի ափին։ Այսպես է կոչվում Արաքսի Հին Հունի գետաբերանը, այժմյան Արմյանկա գետի գետաբերանի մոտ Ղզըլաղաջ ծովախորշում։


== Ծանոթագրություններ ==
Վոդյանոե (գյուղ, Կոմպանեևսկի շրջան)

Անվան այլ կիրառումների համար տե՛ս՝ ՎոդյանոեՎոդյանոե (ուկրաիներեն՝ Водяне), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Վոդյանոե գյուղում բնակվում էր 350 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեռակյուլա (գյուղ, Տիստամաա շրջան)

Անվան այլ կիրառումների համար տե՛ս՝ ՊեռակյուլաՊեռակյուլա (էստ․՝ Päraküla), գյուղ Էստոնիայի Պյարնումաա նահանգի Տիստամաա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էսկալիվադա

Էսկալիվադա, կատալոնական խոհանոցի ուտեստ։


== Անվանում ==
Էսկալիվադա անվանումը ծագել է կատալոներեն (escalivar) բառից, որը նշանակում է ածուխի վրա տապակած։


== Պատրաստման եղանակ ==
Պատրաստվում է տապակած սմբուկից, քաղցր պղպեղից, սոխից և լոլիկից։
Ըստ էության այն տապակած բանջարեղեն է՝ համեմված սխտորով, քացախով և ձիթապտղի ձեթով, որը մատուցվում է որպես գարնիր կամ սառը նախուտեստ։ Այն պատրաստվում է խորոված կամ ջեռոցում 200ºС ջերմաստիճանում։ Անհրաժեշտ է 30-40 րոպե տևողությամբ խորովել ամբողջական, կեղևով բանջարեղենը մինչև այն պատրաստ լինի։ Խորովելուց հետո հեռացնել կեղևը և պղպեղի սերմերը, երկարությամբ շերտատել և դասավորել սկուտեղի մեջ։ Այնուհետև ավելացվում է ծեծած սխտոր, քացախ, ձիթապտղի ձեթ։ Այս ուտեստը կարելի է պահել սառնարանում և օգտագործել հաջորդ օրը։
Խորոված բանջարեղենից կարելի է պատրաստել խյուս և սոուս այլ ուտեստների հետ օգտագործելու համար։
Միքայել Վիրաբյան

Միքայել Սամվելի Վիրաբյան (ծնվել է հուլիս 27, 1974, Վանաձոր, Հայկական ԽՍՀ, ԽՍՀՄ), հայ տնտեսագետ, պետական և քաղաքական գործիչ, ԱՀ հանրային ծառայությունները և տնտեսական մրցակցությունը կարգավորող պետական հանձնաժողովի նախագահ, ԱՀ աշխատանքի, սոցիալական և բնակարանային հարցերի նախարար։


== Կրթություն ==
1981-1991 թվականներին սովորել և արծաթե մեդալով ավարտել է Ստեփանակերտ քաղաքի Ավետիք Իսահակյանի անվան թիվ 10 միջնակարգ դպրոցը։
1997 թվականին ավարտել է Արցախի պետական համալսարանի տնտեսագիտության ֆակուլտետի «Ֆինանսներ և վարկ» բաժինը։


== Աշխատանքային գործունեություն ==
1995 թվականի սեպտեմբեր-նոյեմբեր ամիսներին աշխատել է ԼՂՀ կառավարությունում` որպես ԼՂՀ փոխվարչապետի օգնական։
1995-1997 թվականներին աշխատել է ԼՂՀ աշխատանքի և սոցիալական ապահովության պետական վարչությունում` որպես բնակչության սոցիալական պաշտպանության բաժնի պետ։
1996 թվականի մարտ-հունիս ամիսներին համատեղության կարգով աշխատել է Ստեփանակերտի օրթոպեդիկ-տեխնիկական պրոթեզավորման կենտրոնի տնօրեն։
1997-1998 թվականներին աշխատել է ԼՂՀ  աշխատանքի և սոցիալական ապահովության նախարարության իրավաբանական տեսչությունում` որպես 1-ին կարգի տեսուչ, այնուհետև բաժնի պետ։1996 թվականի մարտ-հունիս ամիսներին համատեղության կարգով աշխատել է Ստեփանակերտի օրթոպեդիկ-տեխնիկական պրոթեզավորման կենտրոնում՝ որպես տնօրեն։
1999 թվականի փետրվար-օգոստոս ամիսներին աշխատել է ԼՂՀ ֆինանսների նախարարության կենտրոնական գանձապետարանի դրամարկղային կառավարման բաժնում` որպես գլխավոր տնտեսագետ։
1999-2001 թվականներին աշխատել է ԼՂՀ պետական կենսաթոշակային հիմնադրամում` որպես ֆինանսամեթոդական բաժնի պետ։
2001-2007 թվականներին աշխատել է ԼՂՀ սոցիալական ապահովագրության պետական հիմնադրամի նախագահի տեղակալի պաշտոնում։
2007-2009 թվականներին աշխատել է ԼՂՀ սոցիալական ապահովագրության պետական հիմնադրամի նախագահի պաշտոնում։
2009-2011 թվականներին աշխատել է ԼՂՀ սոցիալական ապահովության նախարարության «Սոցիալական ապահովության ծառայություն» գործակալությունում` որպես գործակալության պետ։
2011 թվականի հունիսին նշանակվել է ԼՂՀ հանրային ծառայությունները և տնտեսական մրցակցությունը կարգավորող պետական հանձնաժողովի նախագահի տեղակալ։
2016 թվականի հուլիսի 12-ին վերանշնակավել է ԼՂՀ հանրային ծառայությունները և տնտեսական մրցակցությունը կարգավորող պետական հանձնաժողովի նախագահի տեղակալի պաշտոնում` հինգ տարի պաշտոնավարման ժամկետով։
2019-2020 թվականներին ԱՀ հանրային ծառայությունները և տնտեսական մրցակցությունը կարգավորող պետական հանձնաժողովի նախագահ։
2020 թվականի հուլիսի 15 ԱՀ նախագահի հրամանագրով նշանակվել է ԱՀ աշխատանքի, սոցիալական և բնակարանային հարցերի նախարար։


== Այլ տվյալներ ==
1992-1995 թվականներին ծառայել է ԼՂՀ պաշտպանության բանակի շարքերում։ Պարգևատրվել է «Արիության համար» մեդալով։


== Ընդհանուր տեղեկատվություն ==


== Ծանոթագրություններ ==
Ռիկի Նելսոն

Ռիկի Նելսոն (անգլ.՝ Ricky Nelson; ամբողջական անուն՝ Էրիկ Հիլիարդ Նելսոն անգլ.՝ Eric Hilliard Nelson; մայիսի 8, 1940(1940-05-08)[…], Թինեք, Բերգեն շրջան, Նյու Ջերսի, ԱՄՆ - դեկտեմբերի 31, 1985(1985-12-31)[…], Դալաս), ամերիկացի դերասան, երգիչ և երաժիշտ։ Մեծ հայտնիություն է ստացել որպես ռոքնռոլի ժանրի երգիչ։ Եղել է 1950-ական թվականների պատանիների կուռքը։
Համաձայն Allmusic-ի Նելսոնը երգարվեստում եղել է ավելի նուրբ և երգեցիկ, քան Էլվիս Փրեսլին, Ջին Վինսենթը և Կառլ Պերկինսը, և չի ունեցել վոկալային առանձնահատուկ տաղանդ, բայց «հինգ տարվա ընթացքում հատուկ հետևողականություն է ցուցաբերել լսողության համար հաճելի փոփ-ռոքաբիլիի ու ռոքնռոլի ստեղծման գործում»։
Նելսոնը եղել է առաջին կատարողը, որը գլխավորել է Billboard Hot 100 հիթշքերթը։ 1987 թվականի հունվարին՝ ավիավթարից երկու տարի անց, ներգրավվել է «Ռոքնռոլի փառքի սրահում»։ 1994 թվականին նրան է նվիրվել ԱՄՆ Կալիֆոռնիայի Փալմ Սփրինգսի ծառուղու «Ոսկե արմավենու աստղը»։


== Կենսագրություն ==
Ռիկի Նելսոնը ծնվել է 1940 թվականի մայիսի 8-ին Նյու Ջերսիի Տինեկ արվարձանում։ Նրա հայրը՝ Օզի Նելսոնը, բիգ-բենդի ղեկավար է եղել, իսկ մայրը՝ Հարիետ Հիլիարդ Նելսոնը (ծնվ. որպես Պեգի Լուիզա Սնայդեր)՝ երգչուհի։ Պրոֆեսիոնալ կարիերան սկսել է 8 տարեկանում, երբ Օզիի, Հարիետի և ավագ եղբայր Դևիդի հետ մասնակցել է «Օզիի և Հարիետի արկածները» կատակերգական ռադիոհեռուստասերիալի նկարահանումներին (անգլ.՝ «The Adventures of Ozzie and Harriet»):
Մահացել է 1985 թվականի դեկտեմբերի 31-ին Ալաբամայից դեպի Տեխաս տանող ինքնաթիռի վթարի ժամանակ։ Նրա հետ մահացել է հարսնացուն՝ Հելեն Բլեյերը և ամբողջ երաժշտական խումբը։ Ողջ են մնացել միայն երկու օդաչուները, որոնք հասցրել են թռչել ինքնաթիռի պատուհանից, մինչև որ այն կպայթեր։


== Անձնական կյանք ==
1963 թվականի ապրիլի 20-ին ամուսնացել է նկարչուհի և դերասանուհի Շարոն Քրիստին Հարմոնի հետ։ Նրանք բաժանվել են 1982 թվականի դեկտեմբերին։ Այս ամուսնության արդյունքում ունեցել է 4 երեխա՝ Թրեյսին, որը հետագայում դերասան է դարձել, երկվորյակ եղբայրներ Գունար Էրիկը և Մեթյու Գրեյը, որոնք երաժիշտներ են դարձել, Սեմ Հիլիարդը։

1981 թվականին Ջորջեանա Քրուն որդի է ունեցել։ Հետագա ԴՆԹ թեստերի արդյունքում պարզվել է, որ Էրիկ Քրուն Նելսոնի որդին է։
Իր կյանքի վերջին տարիներին նրա կինը Հելեն Բլեյերն է եղել (Helen Blair):
Եղել է Ջոն Լենոնի և Յոկո Օնոյի մտերիմ ընկերը։


== Սկավառակագրություն ==


=== Ալբոմներ ===


== Սինգլներ ==


== Ֆիլմագրություն ==
1959 - Ռիո Բրավո


== Ծանոթագրություններ ==


== Արտաքին հղումներ ==
Rick/Ricky Official site - Ռիկի Նելսոնի պաշտոնական էջ
www.rockhall.com - Ռիկի Նելսոնը Ռոքնռոլի փառքի սրահում
US NTSB - ավիավթարի մասին հաղորդագրությունը
The Pop Chronicles (запись 11.17.1967) -  հարցազրույզ Ռիկի Նելսոնի հետ